Liturgikus események, programok

**A hét ünnepei**

**Kedd**: Gyümölcsoltó Boldogasszony

**Eseménynaptár**

03.24. 17.00 Alsósok csoportja

03.24. 19.30 Idősebb házasok csoportja

03.25. 10.00 Baba-mama kör

03.26. 19.00 Énekkari próba

03.27. 19.00 Virrasztás

03.27. 19.15 Ifi falka találkozó

03.28. 18.00 Gitáros kórus próba

03.31. 17.00 Elsőáldozók csoportja

04.01. 10.00 Baba-mama kör

**Szentmisék, liturgikus templomi események**

**Vasárnap:** 8.45 + József

10.00 + Anna és Károly

18.30 + Pál

**Hétfő:** 7.00 + Lajos

**Kedd**: 18.30 Lelki adoptálás

**Szerda:** 7.00 élő Bálint

**Csütörtök:**18.30 + Rozália

**Péntek**: 17.45 keresztút

18.30 imádság a márciusban elhunytakért

**Szombat:**  18.30 + István; István gyógyulásáért

**Vasárnap (30):** 8.45 édesapa

10.00 + Ferenc és hozzátartozók

18.30 + szülők



Hirdetések

**Március 25-én, Gyümölcsoltó Boldogasszony ünnepén** a szentmisén (18.30) kerül sor a lelki adoptálásra. Imádkozzunk a megfogant magzatokért!

+++++

Március 27-én a szentmise után Ifi falka találkozó lesz a plébánián.

+++++

A filmes díjakkal kitüntetett "Mikrokozmosz, a Füvek népe" c. természetfilm korosztálytól függetlenül jó szórakozást kínál. A legérdekesebb lények itt élnek köztünk, csak le kell hajolnunk, hogy meglássuk őket. A filmben a mező életét, elsősorban állatok mindennapjait kísérhetjük nyomon egy álomszerű, mégis valós világban. Szeretettel várják az érdeklődőket a szervezők **29-én szombaton 16 órára** a hittanterembe.

+++++

Karitász csoportunk a szokásos „**Húsvéti Jótékonysági Apróság Vásár**”-t mához 2 hétre, **április 6-án vasárnap** rendezi. Játékokat, háztartási eszközöket a jövő vasárnaptól gyűjtünk. Hétköznap az adományokat irodaidőben köszönettel vesszük át!

++++++

Nagyböjt péntekein **17.45-től keresztutat** járunk a templomban.

++++++

Március 28-án, a hónap utolsó péntekén a szentmisében az ebben a hónapban elhunytakért imádkozunk.

+++++

**Nagyböjt időszaka**

Nagyböjtben Jézus feltámadásának ünneplésre készülünk. Tesszük ezt a világ ellenében, amely nem vesz tudomást Jézusról, a feltámadásról. Ezért számára az ünnep a nyusziról és a locsolkodásról szól. Ebben az ellenszélben kell nekünk tudatosan vállalnunk az előkészület időszakát.

Mit tehetünk?

A nagyböjti egyik prefáció segít. „Most többet imádkozzanak, buzgóbban gyakorolják az irgalmasság tetteit, az újjászületés szentségei által az Istengyermekség teljességére jussanak.”

**Imádság:** napi legalább 20 perc, és egy hétköznapi templomi program. (szentmise vagy keresztút)

**Irgalmasság tettei**: Időt szánok a másik emberre. Észreveszem a rászorulót, és próbálok segíteni neki.

**Újjászületés szentsége:** húsvét táján elvégzem a szentgyónásomat.

**A böjt területe**: Étel s italban hősi fék. Nem csak a pénteki hústilalmat tartsuk meg, hanem készítsünk komoly tervet a böjtre. Használjuk fel jól az időnket! Kevesebb tv, számítógép, több személyes kapcsolat.

**Tervezzük és éljük meg tudatosan a böjti időszakot!**

Gondolatok a mai naphoz

**Még egy kísérlet – remény a végsőkig**

Nagyböjti utunk feléhez érkezünk. Megjártuk a kísértések hegyét, feljutottunk a színeváltozás hegyére. Reménnyel folytatjuk utunkat.

Szentmisénk könyörgése a nagyböjt három fő témáját tárja elénk. Hogyan is állunk ezekkel?

Keresztény életünk kezdetén van egy találkozás élmény. A saját égő csipkebokrunk. Ennek emléke erősít bennünket életünkben. Isten minket is küld a közösségbe, hogy jelenlétének erejét megmutassuk. Ez a találkozás erőt ad az úton, de nem veszi el a nehézségeket, a küzdelmeket. Szent Pál ezért figyelmeztet: „aki áll, vigyázzon, hogy el ne essen!”

Egy-egy baleset, tragédia figyelmeztet bennünket. Nincs bebiztosítva a hosszú, kényelmes, könnyű élet. Az élet értékességét nem az évek száma jelzi vissza. Ezért hangzik fel ma is a megtérésre hívó szó.

Persze nagy kérdés, milyen gyümölcsöt terem mindez. Mai korunkban azonnali eredményeket várunk. Ezért is fontos a vincellér válasza. „Hátha majd jövőre terem”. Itt érhetjük tetten a reményt. Ez ad erőt a kapcsolatok újrakezdésére, megerősítésére. Körül ásom és megtrágyázom, hátha.

A remény nem magtól fog teljesedni. Ami rajtam múlik, azt meg kell tenni. Együttműködve Isten kegyelmével.

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Nagyböjt 3. vasárnapja 2025. március 23.

A képen vázlat, rajz, Vonalas grafika, illusztráció látható

Automatikusan generált leírás

Szemem mindig az Úrra tekint, hiszen Ő vonja ki lábam a csapdából. Tekints rám és irgalmazz, elhagyott vagyok és nyomorult! (Zsolt 24, 15-16)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: Kiv 3, 1-8a.13-15

Aki Van, az küldött engem hozzátok.

Szentlecke: 1Kor 10, 1-6.10-12

Aki azt hiszi, hogy áll, ügyeljen, hogy el ne essék!

Evangélium: Lk 13, 1-9

Ha nem tartotok bűnbánatot, éppúgy elvesztek ti is.